<classify> Asha Bani Idadi ya watalii kutoka nchini China inatarajiwa kuongezeka zaidi nchini mara tu kutakapoanza kwa safari za ndege kutoka Dar es Salaam hadi nchini humo jambo linalosubiriwa kwa hamu na taifa hilo. Hayo yalielezwa leo na Balozi wa Tanzania nchini China, Mbelwa Kairuki, ambapo amesema kuzinduliwa kwa mitandao miwili ya utafutaji ya Baidu, utakuwa unatangaza vivutio vya utalii vya Tanzania kwa kushirikiana na Bodi ya Utalii TTB. Amesema pasipo na ndege ya uhakika kutangaza utalii inakuwa ni changamoto kwani wachina wanapenda kwenda katika nchi ambazo zina ndege za moja kwa moja kwa sababu wana tatizo la lugha. Amesema Tanzania inafahamika katika masuala ya utalii kwa upande wa Serengeti na Ngorongoro lakini bado kuna maeneo mengine hayajafahamika hivyo yanahitajika kutangazwa na kwamba mtandao wa Baidu unatumika China na nchi nyingine duniani, hivyo itaitangaza nchi na watu wengi kuona utalii wa Tanzania. Mhadhiri wa Kiswahili kutoka Chuo Kikuu cha Mawasiliano ya Habari ya China, Maria Lee amesema kutangaza vivutio katika mtandao huo wa Baidu itasaidia kufahamika kwa utalii uliopo Tanzania ili Wachina wahamasike kuja kuvitembelea.  <topic>: KITAIFA 